=== Mad og drikke ===
Det canadiske køkken varierer regionalt meget. Den tidligere canadiske premierminister [[Joe Clark]] er blevet citeret for udtalelsen: "Canada har et køkken af køkkener. Ikke en gryderet, men et tag-selv-bord."<ref name=pandi /> Der er tæt sammenhæng mellem maden i Canada og resten af Nordamerika, men der findes også retter, der er specielle for og kun kan fås i landet. Blandt kandidaterne til en canadisk nationalret er [[poutine]]<ref name=poutine /> og [[butter tart]]s.<ref name=buttertart /> Andre populære retter i Canada er [[bannock]], et stegt brød med rødder hos de oprindelige folk,<ref name=peyton /> [[tourtière]] fra [[Quebec]]<ref name=peyton2 /> og [[cocktail]]en [[Caesar (cocktail)|caesar]].<ref name=ayngelina /> Canada er desuden oprindelsesstedet for og verdens største producent af [[ahornsirup]].<ref name=syrup />
Organisationer